text: Dagens regn og lune vejr skyder sæsonen for torden i gang
  16 maj 2017 kl. 05.02
  Regnvejret er over os i de første dage i denne uge, det samme er lunere temperaturer. Det betyder, at sommerens mange tordenvejr også er på vej.
  Den varme luft, der lige nu strømmer op over Syd- og Sønderjylland fra sydligere himmelstrøg, har en del fugt med sig, og det giver en del regnvejr i dag tirsdag.
  Den cocktail giver risiko for tordenbyger flere steder.
  Dermed er højsæsonen for tordenvejr skudt i gang. Højsæsonen varer i følge DMI hen over sommeren de næste fire måneder og topper i august.
  DMI opfordrer til, man repeterer, hvordan man gebærder sig i lyn, bulder og brag.
  
  